Број: 404-02-09/2025-02/04

Датум: 26. мај 2025. године

**ПОЗИВ ЗА ДОСТАВЉАЊЕ ПОНУДА**

За пружање консултантских услуга у оквиру пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”, а у складу са поступком предвиђеним Прилогом бр. 3 из Споразума између Владе Швајцарске Конфедерације и Владе Републике Србије у вези са донацијом за наведени пројекат:

**Консултант за припрему аналитичке основе за припрему анализе понуде и потражње за знањима и вештинама на нивоу 5 НОКС-а**

Канцеларија за дуално образовање и Национални оквир квалификација добила је донацију Швајцарске Конфедерације преко Швајцарске агенције за развој и сарадњу (СДЦ) за реализацију пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији” за период од 2. децембра 2022. године до 30. септембра 2026. године. За пружање подршке Канцеларији у имплементацији пројекта биће ангажован тим консултаната који ће реализовати активности предвиђене пројектним задатком, међу којима је и консултант за припрему аналитичке основе за припрему анализе понуде и потражње за знањима и вештинама на нивоу 5 НОКС-а.

1. **Циљеви ангажовања**

Од ангажованог консултанта се очекује подршка имплементацији пројектних активности у складу са пројектним задатком, како би се омогућило ефикасно достизање планираних пројектних резултата и исхода.

1. **Контекст задатка**

Циљ пројекта је да пружи подршку за даљи развој ефикасног и транспарентног система који омогућава сарадњу између образовних институција и света рада. У складу са тим, очекивани исходи Пројекта су следећи:

1. Унапређен систем дуалног образовања, које омогућава лакши прелазак са образовања на запослење,
2. Унапређена ефикасност и транспарентност образовног система кроз дигитализацију процеса и процедура,
3. Унапређен систем НОКС-а у контексту целоживотног учења.

Када је реч о унапређењу система НОКС-а у контексту целоживотног учења, пројектне активности су, између осталог, усмерене и на унапређивање проходности у систему Националног оквира квалификација и његовој даљој хармонизацији са европским политикама. Уз анализе понуде образовања и обука, планирана је и анализа понуде и потражње за занимањима и вештинама на нивоу 5 НОКС-а. Циљ је да се, пре свега, понуда програма и образовања усклади са потребама за знањима и вештинама на тржишту рада, али и да се истовремено унапреде могућности за хоризонталну и вертикалну проходност кроз све нивое НОКС-а. Консултант ће припремити аналитичку основу за спровођење свеобухватне анализе структуре и динамике понуде и потражње за знањима и вештинама на нивоу 5 НОКС-а.

**Задаци Консултанта**

У оквиру Пројектног задатка очекује се реализација следећих активности:

1. Развој методолошког оквира и припрема спецификације за обезбеђивање података потребних за израду анализе понуде и потражње за знањима и вештинама на нивоу 5 НОКС-а;
2. Мапирање релевантних извора података (базе података, извештаји, анкете, истраживачке студије) који су значајни за анализу структуре и динамике понуде и потражње за знањима и вештинама на нивоу 5 НОКС-а, у сарадњи са представницима Канцеларије;
3. Прикупљање, валидацијa и обрадa података, укључујући проверу тачности, конзистентности и методолошке усклађености различитих извора како би се обезбедила поузданост анализе;
4. Припрема извештајних табела о реализацији програма преквалификације, доквалификације и специјализације за 2024. годину укључујући број школа, број квалификација које су одрасли стицали кроз наведене програме, дужина трајања програма образовања и сл.;
5. Ажурирање табела о секторским квалификацијама и секторским занимањима у складу са изменама и допунама у евиденцијама у сектору образовања и сектору рада;
6. Припрема базе података, прикупљених из различитих административних база, као аналитичке основе за припрему анализе понуде и потражње за знањима и вештинама на нивоу 5 НОКС-а.

**4. Заинтересовани консултант треба да испуњава следеће услове**

Квалификације и вештине:

* Високо образовање – ниво 7.1 НОКС-а у области друштвено–хуманистичких наука, предност ће имати доктори наука у наведеној области;
* Познавање стратешких докумената у области образовања и запошљавања и националне легислативе која регулише ове области;
* Познавање законодавног и институционалног оквира НОКС-а;

Професионално искуство:

* Најмање десет (10) година професионалног искуства на пословима релевантним за пројектни задатак, са нагласком на анализу тржишта рада, развој квалификација и секторских политика;

Специфично професионално искуство:

* Искуство у праћењу и анализи потреба тржишта рада, укључујући израду анализа неусклађености понуде и потражње за знањима и вештинама на тржишту рада и прогнозирање будућих потреба тржишта рада за квалификацијама и компетенцијама;
* Искуство у коришћењу националних стандарда за класификацију занимања и квалификација; познавање међународних ISCO-08 и ISCED-2013F стандарда биће узето као предност;
* Релевантно искуство на пословима развоја профила сектора, укључујући израду анализа заснованих на показатељима понуде и потражње за секторским знањима и квалификацијама биће узети као предност;
* Учешће у пројектима у сектору образовања и/или запошљавања, учешће у пројектима за развој секторских политика и развој Националног оквира квалификација биће узето као предност.

Наручилац задржава право да у случају потребе у поступку избора консултанта, од кандидата тражи одређену документацију на увид, као потврду наводима из биографије.

**5. Трајање ангажмана**

Ангажман ће се спроводити у оквиру пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”, а кандидат који буде изабран биће ангажован у периоду од 16. јуна до 31. децембра 2025. године.

1. **Избор кандидата**

Избор консултанта ће се вршити на основу квалификација за реализацију радног задатка, у складу са поступком предвиђеним Прилогом бр. 3 из Споразума између Владе Швајцарске Конфедерације и Владе Републике Србије у вези са донацијом за пројекат „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”.

**Заинтересовани кандидати своје понуде треба да пошаљу најкасније до 09.06.2025. године до 12:00 часова на електронску адресу** **kancelarija@dualnok.gov.rs**са назнаком „ПОНУДА за пружање услуга консултанта за припрему аналитичке основе за припрему анализе понуде и потражње за знањима и вештинама на нивоу 5 НОКС-а”.

**Понуда треба да садржи биографију са детаљним информацијама о искуству понуђача консултантских услуга и финансијску понуду[[1]](#footnote-1) за реализацију пројектних активности у динарима (бруто)**.

Детаљније информације о предвиђеним активностима и условима ангажовања дате су у Пројектном задатку. За додатне информације можете се обратити у писаној форми на електронску адресу: kancelarija@dualnok.gov.rs.

**ФИНАНСИЈСКА ПОНУДА**

у оквиру пројектног задатка: Припрема аналитичке основе за припрему анализе понуде и потражње за знањима и вештинама на нивоу 5 НОКС-а

|  |  |  |
| --- | --- | --- |
| **Бр.**  | Активности | **Понуђена бруто цена** |
| 1.  |  | РСД |
| ... |  | РСД |
|  | **Укупно** | **РСД** |

Укупна вредност понуде је: \_\_\_\_\_\_\_\_\_\_\_\_ РСД бруто.

У финансијску понуду су укључени сви пратећи трошкови у вези са реализацијом Пројектног задатка.

Датум: \_\_\_\_\_\_\_\_\_\_\_\_\_\_\_\_\_

 Потпис

1. Према обрасцу у прилогу [↑](#footnote-ref-1)